User talk:Vipan kumar kainth nsr

'''युवाओं को ईमानदार व शिक्षिक देखना ही स्व. खुशहाल चंद गांधी जी के जीवन का लक्ष्य था''' आज के युग में जब नैतिक मूल्यों के झंडाबरदार की खोज में निराश आंखें बंद होने की अवस्था में पहुंचने लगती हैं,तब अचानक जो चेहरा याद आता है और वह है स्व: श्री खुशहाल चंद गांधी जी का। समाज में उनकी पावन स्मृति को तरोताजा रखने के लिए समाज के साथ-साथ धर्म हित व शिक्षा क्षेत्र में केसी ग्रुप द्वारा किए जा रहे कार्य आज किसी भी अन्य परिचय के मोहताज नहीं है। सारी जिन्दगी फल की इच्छा किए बिना कर्म करने वाले व समाज को एक नई दिशा प्रदान करने के लिए सदैव प्रयासरत रहने वाले स्व. श्री खुशहाल चंद गांधी जी का जन्म ननकाना साहिब (पाकिस्तान) में वर्ष 1906 को हुआ था। उनके पिता का नाम जोविंदा मल्ल तथा माता का नाम भगवान देई था। स्व. श्री के.सी गांधी के पांच भाई व चार बहनें थीं। बचपन से ही कुछ कर गुजरने की इच्छा रखने वाले श्री गांधी का पूरा बचपन व जवानी पाकिस्तान में ही गुजरी। उन्होंने अपनी उर्दू व लंडे की पढ़ाई पाकिस्तान में एक मौलवी के घर से तथा कुछ मस्जिद से जा कर प्राप्त की। उस समय पूरी लगनता से खेतीबाड़ी का कार्य करने वाले श्री गांधी अपनी मेहनत के बल पर समाज में जाने जाते रहे हैं। उनका विवाह चूहडक़ाना (पाकिस्तान) निवासी श्रीमती कृष्णा देवी जी से हुआ। वर्ष 1947 में जब देश को आजादी मिली तो भारत-पाकिस्तान विभाजन हुआ तब वे अपने पूरे परिवार सहित भारत आ गए। पंजाब के शहर नकोदर में बसने वाले स्व. खुशहाल चंद गांधी जी मेहनत को ही सब कुछ मानते थे। तब उस समय हालात का सामना करते हुए स्व.गांधी  ने पंजाब में छोटे-मोटे कार्य करते हुए अपने परिवार का पालन-पोषण करने में कोई भी कसर नहीं छोड़ी। हर छोटे बड़े कार्य करने में मेहनत की, उन्होंने किसी भी कार्य को छोटा व हीन नहीं समझा। प्रत्येक  कार्य को वह मेहनत से करते हुए दूसरों के लिए भी प्रेरणा स्त्रोत बन गए, उनके परिवार में उनके चार बेटे व एक बेटी हैं। अपनी मेहनत को शिखर के अंजाम तक पहुंचाने के लिए वे नकोदर से नवांशहर के समीपवर्ती गांव हंसरो में आ कर बस गए और वहां उन्होंने करियाने आदि के साथ साथ गांवों में जाकर घरेलू समान बेचने का कार्य शुरू किया। जरूरतमंद व आर्थिक रूप से कमजोर लोगों की सेवा करना उनकी दिनचर्या में शामिल था। इसके साथ ही वह प्रत्येक नौजवान को शिक्षा देने के पक्षधर भी थे। उनका सपना था कि प्रत्येक के पास अपना मकान व रोटी-कपड़े के लिए उचित साधन होने चाहिए। उन्होंने जीवन में नशों से दूर रहने की ही हर किसी को प्रेरणा दी, अवारागर्दी को त्याग कर छोटे बड़े काम में हाथ बंटाने के लिए नसीहत देना उनके आर्शीवाद में शामिल था। वह हर किसी को भाईचारे व प्यार का ही संदेश देते थे। जब कोई उनसे कहता था कि वह इमानदारी से कुछ नहीं बनता तो वह कहते थे, कि परमात्मा के घर देर है, अंधेर नहीं। वह सब की सुनता है। बस तुम इमानदारी मत त्यागना। उन्हीं द्वारा दिखाए गए मार्ग पर चलते हुए उनके सुपुत्र केसी ग्रुप व केजी ग्रुप के साथ स्व. खुशहाल चंद गांधी जी के सपनों को पूरा कर रहे हैं। आज केसी गु्रप उत्तर भारत के बड़े गु्रपस में शामिल हो चुका है तथा रियल एस्टेट, होटल व शिक्षा के क्षेत्र में इस गु्रप का अहम स्थान है। स्व. श्री खुशहाल चंद गांधी जी अपनी संसारिक यात्रा पूरी करते हुए 24 दिसम्बर 1990 शनिवार को परलोक सिधार गए। सारी उम्र लोकहित व समाजहित में कार्य करने वाले स्व. श्री गांधी जी की क्षतिपूर्ति असहनीय व कभी भी न पूरी होने वाली है।